Só lyk die jongste Covid-19-statistieke(Argieffoto: Unsplash) Altesame 517 nuwe Covid-19-gevalle is aangemeld wat die algehele syfer op 2 918 883 te staan bring. Landwyd is daar nou 19 252 aktiewe gevalle van die virus en 2 810 740 mense het reeds van Covid-19 herstel. Die sterftesyfer staan nou op 88 891 nadat nog 56 sterftes bevestig is. Volgens die Nasionale Instituut vir Oordraagbare Siektes (Nios) staan die positiwiteitskoers op 1,7% en 30 910 toetse vir Covid-19 is sedert die vorige verslag gedoen. Die meeste nuwe gevalle is steeds in KwaZulu-Natal (24%), die Vrystaat en die Wes-Kaap (17%), Gauteng (13%), die Oos-Kaap (8%), Noordwes en Mpumalanga (7% elk) en Limpopo (1%). Nuwe gevalle per provinsie: Volgens Nios is nog 32 mense oor die vorige 24 uur in hospitale opgeneem en 4 323 mense word in hospitale vir die virus behandel. Die departement van gesondheid sê 206 436 dosisse van die entstof is Vrydag toegedien en 21,2 miljoen dosisse is sedert die uitbreking van die pandemie toegedien. Entstofdosisse toegedien per provinsie: